**КРИТЕРИЈУМИ ОЦЕЊИВАЊА ФИЗИЧКО И ЗДРАВСТВЕНО ВАСПИТАЊЕ 2024/25.**

На састанку Стручног већа наставника Физичког и здравственог васпитања усаглашени су критеријуми оцењивања на часовима у одељењима општег смера, одељења ученика са посебним способностима за рачунарство и информатику као и билингвалног одељења математичког смера. Сви критеријуми су усаглашенни са принципима оцењивања дефинисаним у Правилнику о оцењивању у средњој школи.

Постигнућа ученика вреднују:

• ***сумативно*** – кроз практични део наставе, писмене и усмене провере и

• ***формативно*** – праћењем активности ученика на сваком часу

Принципи оцењивања у смислу овог правилника су:

1. поузданост – усаглашеност оцене са утврђеним, јавним и прецизим критеријумима оцњивањ;
2. ваљаност – оцена исказује ефекте учења (оствареност исхода, ангажовање и напредовање ученика);
3. разноврсност начина оцењивања – избор одговарајућих и примена различитих метоеа и техника оцењивања како би се осигурала ваљаност, поузданост и објективност оцена;
4. редовност и благовременост оцењивања – обезбеђује континуитет у информисању ученика о њиховој ефикасности у процесу учења и ефекат оцене да даљи процес учења;
5. оцењивање без дискриминације и издвајања по било ком основу;
6. уважавање разлика, образовних потреба, узраста, претходних постигнућа ученика.

Праћење развоја, напредовања и остварености постигнућа ученика у току школске године обавља се формативним и сумативним оцењивањем.

Формативно оцењивање јесте редовно праћење и процена напредовања у остваривању прописаних исхода, стандарда постигнућа и ангажовања у оквиру физичког и здравственог васпитања .

Формативне оцене се евидентирају у електронском дневнику и педагошкој документацији наставника.

Сумативно оцењивање јесте вредновање постигнућа ученика на крају програмске целине или на крају полугодишта из обавезног програма као и ваннаставних активности.

Оцене добијене сумативним оцењивањем су бројчане и евидентирају се у дневнику, а могу бити унете и у педагошку документацију.

Почетна основа оцењивања је континуирано праћење сваког ученика и вредновање знања, вештина и ставова помоћу практичне провера на крају предметних области.

1. На нивоу стручног већа установљено је који су подаци о ученику битни за праћење

(активност и однос ученика према физичком и здравственом васпитању, приказ комплекса вежби обликовања и достигнут ниво моторичких знања, умења и навика и достигнут ниво моторичких знања, умења и навика)

1. Почетна основа оцењивања је континуирано праћење сваког ученика и вредновање знања, вештина и ставова и практичне провере на крају предметних области.
2. На почетку школске године потребно је спровести иницијалну проверу моторичких способности као инструмент провере потенцијала ученика.
3. На крају школске године треба спровести истоветне тестове за проверу нивоа постигнућа ученика.

Чланови актива воде своје **педагошке свеске** у којима бележе:

Активности и однос ученика према физичком и здравственом васпитању који обухвата:

* вежбање у адекватној спортској опреми;
* редовно присуствовање на часовима физичког и здравственог васпитања;
* учествовање у ваннаставним и ваншколским активностима и др.
* приказ једног од усвојених комплекса општеприпремних вежби (вежби обликовања),
* достигнут ниво постигнућа моторичких знања, умења и навика у атлетици, гимнастици, спортским играма и др.

За ученике који раде по ИОП-у, ради се евалуација након сваког класификационог периода и кориговање планова по потреби.

Ученици општег смера који су ослобођени практичног дела наставе физичког и здравственог васпитања одговарајућим лекарским уверењем оцењују се израдом семинарских радова, презентација, тестова, усменим испитивањем или израдом пројектних задатака у складу са планом и програмом.

# Начин праћења напредовања и оцењивања ученика од стране наставника:

Орјентисано је на исходе.

Оцењивање се врши бројчано, на основу остваривања оперативних задатака и минималних образовних захтева.

Праћење напретка ученика обавља се сукцесивно у току целе школске године, на основу јединствене методологије која предвиђа следеће тематске целине:

# стање моторичких способности

* **усвојене здравствено хигихенске навике**

# достигнути ниво савладаности моторних знања

* **однос према раду**

**Праћење и вредновање моторичких способности** врши се на основу савладаности програмског садржаја којим се подстиче развој оних физичких спососбности за које је овај узраст критичан период због њихове трансформације под утицајем пубертета и физичке активности.

**Усвојеност здравствено-хигијенских навика** прати се на основу утврђивања нивоа правилног држања тела и одржавањње личне и колективне хигијене.

**Степен савладаности моторичких знања и умења** спроводи се на основу минималних програмских захтева узевши у обзир степен напредовања.

**Однос према раду** вреднује се на основу редовног и активног учествовања у наставном процесу, доношење адекватне опреме, учешће на такмичењима и вашколским активностима.

Ученик/ца у сваком полугодишту добија једну оцену за доношење опреме, труд, залагање, спортско понашање, фер-плеј, спортско навијање. Ученик из свих наведених елемената добија само једну оцену. Ученику се евидентира неадекватна опрему на часу и тада седи на клупи. Осим тога наставник евидентира и неспортско понашање, уколико се не труди, не залаже, омета друге у раду, угрожава безбедност других, неспортски навија ...

Ученику се може евидентирати и понашање током спортскик турнира, такмичења у организацији школе или на спортским турнирима, такмичењима где представља школу.

Уколико ученик 0,1,2 ии 3 пута нема адекватну опрему и лекарско уверење за неактивност на часу добија оцену одличан (5); 4,5,6 пута оцена врло добар (4); 7,8,9 пута поновљено понашање оцена добар (3); 10,11,12 пута евидентирано седење на клупи оцена довољан (2); преко 12 пута поновљено понашање оцена недовољан (1).

За 2 часа узастопну неактивност на часу могу и родитељи писмено доставити оправдање.

# При сумативном вредновању (усмено, писмено и практично) оцене су:

# одличан (5), врло добар (4), добар (3), довољан (2) и недовољан (1).

|  |  |
| --- | --- |
| оцена | критеријуми |
| **Одличан (5)** | * Ученик користи висок ниво техничко – тактичких знања, демонстрира сложеније комплексе вежби и кретања. * Показује изузетну самосталност уз изузетно висок степен активности и ангажовања, * Ученик у потпуности самостално без помоћи наставника испуњава захтеве коју су утврђени на основном и средњем нивоу као и на већини захтева са напредног нивоа стандарда постигнућа. * примењује знања, укључујући и методолошка, у сложеним и непознатим ситуацијама; самостално и на креативан начин објашњава и критички разматра сложене садржинске целине и информације * Прецизно се изражава на различите начине (усмено, писмено, практично...) укључујући и коришћење информационих технологија. * континуирано показује заинтересованост и одговорност према сопственом процесу учења, уважава препоруке за напредовање и рализује их; * у групном раду доприноси идејама, иницира и организују поделу улога и задатака; уважава мишљење других чланова групе у групном раду; фокусиран је на заједнички циљ групног рада и преузима одговорност за реализацију продуката у задатом временском оквиру; * бира, повезује и вреднује различите врсте података * формулише претпоставке, проверава их и аргументује решења, ставове и одлуке; |
| **Врло добар (4)** | * Правилно одржава ранвотежу у различитим кретањима. * Ученик показује велику самосталност и висок степен активноти и ангажовања уз мању помоћ наставника. * Самостално испуњава захтеве који су утврђени и на основном и на среддњем нивоу као и део захтева са напредног нивоа. * Ученик повезује појмове и процесе, анализира узроке и последице, даје решења за дате проблеме на основу аргумената и примера из свакодневног живота, износи своје ставове и заступа их. * Изражава се на различите начине (усмено, писмено, практично...) укључујући и коришћење информационих технологија. * повезује садржаје и концепте из различитих области са ситуацијама из живота; * пореди и разврстава различите врсте података према више критеријума истовремено; * заузима ставове на основу сопствених тумачења и аргумената; * уме да анализира проблем, * Ученик је заинтересован за сопствени процес учења, уважава препоруке за напредовање и делимично их реализује |
| **Добар (3)** | * Уме правилно да изводи вежбе, разноврсна природна и изведена кретања. * Ученик показује делимичан степен активности и ангажовања. * Уз помоћ наставника успева да примени одређене вежбе односно захтеве који су утврђени и на основном и на средњем нивоу постигнућа. * разуме и самостално објашњава основне појмове и везе између њих; * разврстава различите врсте података у основне категорије према задатом критеријуму * уме јасно да искаже одређени садржај у складу са захтевом и на одговарајући начин (усмено, писмено, практично и др.) укључујући и коришћење информационих технологија. * Извршава додељене задатке у складу са циљевима, очекиваним продуктима и планираном динамиком рада у групи; уважава чланове тима и различитост идеја; * Показује заинтересованост за сопствени процес учења, уважава препоруке за напредовање и делимично их реализује |
| **Довољан (2)** | * Уме да примени једноставне општешрипремене вежбе. * Показује мањи степен активности и ангажовања уз велику помоћ наставника * успева да примени одређене вежбе односно захтеве који су утврђени у већем делу основног нивоа постигнућа. * познаје и разуме кључне појмове и информације и повезује их на основу задатог критеријума * усвојио је одговарајућу терминологију * закључује директно на основу поређења и аналогије са конкретним примером; * способан је да се определи и искаже став * уме делимично да искаже појединости у оквиру одређеног садржаја, држећи се основног захтева и на одговарајући начин (усмено, писмено, практично и др.) укључујући и коришћење информационих технологија. * извршава додељене задатке искључиво на захтев и уз подршку осталих чланова групе; уважава чланове групе и различитост идеја * повремено показује заинтересованост за сопствени процес учења, а препоруке за напредовање реализује уз стално праћење |
| **Недовољан (1)** | * Ученик не испуњава критеријуме за оцену довољан (2) и не показује заинтересованост за сопствени процес учења или напредак. |

**Предмтни наставници физичког и здравственог васпитања**

Оливера Стојановић,

Маријан Томић,

Милош Миљковић,

Петар Вукојевић